Dun vs breë bande op die Hilux - Hilux 4x4 Forum
Dun vs breë bande op die Hilux
Vehicle: 1989 Hilux
My naam is Kobus. Ek het 'n 1989 dubbelkajuit Hilux 4x4 by my vriend gekry. Ek ry hom al meer as 'n jaar. Die Hilux het 'n nuwe 4Y import in van Auto Zone en hy is nog heel skaflik. Aangename kennis aan julle almal.
Ek wil vir julle iets vra.
Toe ek die spaarwiel opgesit het was ek verbaas oor hoe mooi die bakkie steeds lyk.
Ek speel met die idee om die volgende stel bande op smal rims op te sit, selfde tyre size as die spaarwiel. Rede: bakkie behoort flukser te wees, met minder stremming op die stuur meganismes, ens., en beter brandstof verbruik.
Net een stel. Die stel bande daarna sal weer breed wees. Net om bietjie beter brandstof verbruik te kry terwyl ons op ons voete kom.
Maar nou vra ek, wat gee ek prys?
Looks? Dis debatteerbaar. Die bakkie lyk wreed met staal rims. Dit lyk regtig of die Creeper jou met daai bakkie kan jaag.
Load capasity? Dunner bande kan moontlik kleiner loads op die bak vat. Ek laai in elk geval nie swaar nie.
Losser op die pad? Mag dalk bietjie stabiliteit verloor.
GOEIE IDEE OF SLEGTE IDEE?
Waarmee kom daardie voertuie in elk geval standaard uit?
Daai spaar wiel is oorspronklik asook die band. Om nou 'n stel oorspronklike bead-lock rims te kry gaan jy bietjie sukkel en vir die geld sal jy baie lank moet ry om die geld terug te win met brandstof besparings.
Sover dit die laai gewig betref is daar nie probleem met die bande nie solank jy die regte LT (light truck) enes opsit. Met die dun wiele sal die stuur definitief bietjie ligter wees, maar jy het mos power-steering, nie? Breër bande sit natuurlik meer rubber op die pad en road-holding is gevolglik bietjie beter as dun bande, maar in die bos maak dit nie veel verskil nie - baie harde baarde verkies die dun enes oor die breës, maar net nie as dit by sand ry kom nie.
Sat Mar 25, 2017 10:43 am
Sjoe, dis waardevolle inligting.
Ek soek bande wat nie uitspattig duur is nie, maar steeds goed is.
Die meeste manne beveel General Grabbers aan. Ek weet natuurlik nie baie van hierdie dinge nie.
Ek gaan binnekort op 'n plaas bly, maar meestal teerpad ry. Ek moet nog besluit, muds of AT.
Dis so moeilik, want almal verskil in mening.
Ek wil BETROUBAARHEID van die band heel eerste stel. Daarna brandstofverbruik. Dis die twee belangrikste punte. Ek wil ook darem nie in modder vassit omdat ek nie muds het nie.
Ek het kleiner gegaan en het nou meer krag, beter brandstof verbruik en geen nomenwaardelike hanteerings verskille nie.
Jy kan omtrend 225x75x15 opsit vir die ouer voertuig wat jou sal baat.
Ek het 245x75x15 en is tevrede daatmee op die 3.0 Vigo.
AT tyres sal vir jou doeleindes baie beter werk as MT Tyres.
Met 75 bande kan jy met laer banddruk ry in die sand, wat jou groter voet gaan gee om op die sand te dryf en nie daardeur te sny nie.
Die raas minder en gaan jou beter kilometers gee op die bande.
Jy ry so min in modder dat dit nie die moeite werd is om MT Tyres te koop.
MT gaan meer raas, minder afstand gee en swkker hanteering op die teer wat jy meestal gaan ry. Looks pas nie by ekonomie nie...
MT gaan meer raas, minder afstand gee en swakker hantering op die teer wat jy meestal gaan ry.
Na my mening is dit die waarheid.
Maar sover dit modder ry betref is ek verder van mening dat die dunner bande net so goed of miskien dalk beter sal vaar as die breedes - rede daarvoor is dat die dun band deur die modder sny tot onder waar die grond meer "solid" is wat jou dan beter traksie gee. 'N breed band sak nie genoeg deur die los / sagte modder af en al is dit MT of AT word die loopvlak vinnig gestop en dan ry jy op "slicks" wat net gaan gly. Die enigste manier dat 'n breed band jou in so 'n geval sal help is as die modder diep is, dat jy nie so maklik sak tot die aste nie.
Ek het lank terug gelees, die SFA het standaard met 195/??/15 uitegkom
Mon Mar 27, 2017 10:10 pm
Daai splitties lyk bedonnerd!!